Valsts pārvaldes deleģētā uzdevuma veikšanas līgums

Rīgā, 2017.gada \_\_\_\_\_\_\_\_\_\_\_\_\_\_\_

 **Labklājības ministrija** (turpmāk - Ministrija), valsts sekretāra Ingus Allika personā, kurš rīkojas saskaņā ar Ministru kabineta 2004.gada 27.janvāra noteikumiem Nr.49 „Labklājības ministrijas nolikums",

**Valsts sociālās apdrošināšanas aģentūra** (turpmāk - Aģentūra), direktores Ineses Šmitiņas personā, kura rīkojas saskaņā ar Ministru kabineta 2012.gada 18.decembra noteikumiem Nr.911 „Valsts sociālās apdrošināšanas aģentūras nolikums”, un

**Rīgas Stradiņa universitātes aģentūra "Darba drošības un vides veselības institūts”** (turpmāk – Institūts), direktora Ivara Vanadziņa personā, kurš rīkojas saskaņā ar Rīgas Stradiņa universitātes Senāta 2017.gada 21.novembrī apstiprināto nolikumu (turpmāk kopā - Puses),

saskaņā ar likuma „Par obligāto sociālo apdrošināšanu pret nelaimes gadījumiem darbā un arodslimībām” 13.panta sesto daļu un Valsts pārvaldes iekārtas likuma V nodaļu noslēdz šādu valsts pārvaldes deleģētā uzdevuma veikšanas līgumu (turpmāk – Līgums):

**I Līguma priekšmets**

1. Institūts veic likuma „Par obligāto sociālo apdrošināšanu pret nelaimes gadījumiem darbā un arodslimībām” (turpmāk – Likums) 13.panta sestajā daļā noteikto Institūtam deleģēto valsts pārvaldes uzdevumu – atbilstoši Ministrijas ieteikumiem īsteno preventīvos pasākumus, lai uzlabotu darba vidi, izglītotu darba devējus un darbiniekus, novērstu nelaimes gadījumus darbā un saslimšanu ar arodslimībām (turpmāk – Deleģētais uzdevums), Ministrija atbilstoši valsts budžeta iespējām plāno līdzekļus Deleģētā uzdevuma izpildei un pārrauga šī uzdevuma izpildi, un Aģentūra pārskaita Institūtam valsts budžeta līdzekļus Deleģētā uzdevuma izpildei.

**II Pušu pienākumi un tiesības**

**2. Institūts apņemas:**

2.1. līdz kārtējā gada 1.septembrim nodrošināt nākamā gada preventīvo pasākumu plāna (turpmāk – Plāns) projekta sagatavošanu un tā iesniegšanu izskatīšanai Eiropas Darba drošības un veselības aizsardzības aģentūras kontaktpunkta Latvijā Informācijas padomē (turpmāk – Informācijas padome), norādot Plāna projektā šādu informāciju:

2.1.1. preventīvo pasākumu tēma, īss satura apraksts, skaits, u.c.;

2.1.2. preventīvo pasākumu paredzamie izpildes termiņi (sākums/beigas);

2.1.3. nepieciešamais indikatīvais finansējums preventīvo pasākumu griezumā un tā sadalījums pa maksājumu termiņiem;

2.2. precizēt Plāna projektu atbilstoši Informācijas padomes sēdē nolemtajam un iesniegt to Ministrijā ne vēlāk kā līdz kārtējā gada 1.oktobrim;

2.3. ja Informācijas padomē tiek lemts par Plāna grozījumiem, sagatavot izmaiņas Plānā un 5 (piecu) darba dienu laikā iesniegt Plāna grozījumu projektu Ministrijā;

2.4. 2 (divu) darba dienu laikā pēc kārtējā gada budžeta likuma pieņemšanas iesniegt Ministrijai finansēšanas grafika Deleģētā uzdevuma nodrošināšanai nākamajam pārskata gadam (1.pielikums “Finansēšanas grafiks deleģētā uzdevuma nodrošināšanai \_\_\_\_\_\_\_\_.gadam”) projektu (turpmāk – Finansēšanas grafiks) un administrēšanas izdevumu plāna nākamajam gadam (2.pielikums “Administrēšanas izdevumu plāns \_\_\_\_\_\_.gadam”) projektu;

2.5. veikt Deleģēto uzdevumu kvalitatīvi un atbilstoši apstiprinātajam Plānam un piešķirtajam finansējumam, administrēšanas izdevumiem izlietojot ne vairāk kā 10 (desmit) procentus no Deleģētā uzdevuma nodrošināšanai izlietotajiem budžeta līdzekļiem;

2.6. īstenot Deleģēto uzdevumu ar savu personālu, izņemot gadījumus, ja attiecīgo preventīvo pasākumu objektīvu iemeslu dēļ nevar īstenot Institūta personāls vai tas ir saistīts ar darbībām, kuras Institūts neveic pats (piemēram, informatīvo materiālu drukas pakalpojumi u.tml.). Ja preventīvo pasākumu īstenošanā tiek iesaistīti apakšuzņēmumi, ievērot normatīvajos aktos par publiskajiem iepirkumiem noteiktās prasības šādu apakšuzņēmumu izvēlē un līgumu slēgšanā. Apakšuzņēmumu iesaiste neatbrīvo Institūtu no atbildības par Deleģētā uzdevuma kvalitatīvu un savlaicīgu izpildi;

2.7. ja Deleģētā uzdevuma izpildes gaitā tiek sagatavoti informatīvie materiāli (bukleti, plakāti), savlaicīgi elektroniski iesniegt to projektus Ministrijā saskaņošanai, bet visu gadā sagatavojamo materiālu projektus - ne vēlāk kā līdz kārtējā gada 5.decembrim, lai novērtētu to atbilstību normatīvo aktu prasībām un darba aizsardzības vispārīgajiem principiem, un Ministrijas noteiktajā termiņā novērst trūkumus un kļūdas, ja tādas tiek konstatētas;

2.8. līdz kārtējā gada 10.aprīlim, 10.jūlijam, 10.oktobrim, 10.novembrim un 10.decembrim iesniegt Ministrijā un atskaiti par Plāna izpildes rezultātiem pārskata periodā no gada sākuma līdz pārskata mēneša beigām, t.sk. par īstenotajiem preventīvajiem pasākumiem un valsts budžeta līdzekļu izlietojumu (3.pielikums „Atskaite par deleģētā uzdevuma izpildi un izlietoto finansējumu bez administrēšanas izmaksām pārskata periodā \_\_\_\_\_\_.gada janvāris līdz (kārtējais mēnesis)”, 4.pielikums „Atskaite par administrēšanas izdevumu izlietojumu pārskata periodā \_\_\_\_\_\_\_.gada janvāris līdz (kārtējais mēnesis”);

2.9. līdz kārtējā gada 27.decembrim iesniegt Ministrijā un atskaiti par valsts budžeta līdzekļu izlietojumu pārskata gadā (3.pielikums „Atskaite par deleģētā uzdevuma izpildi un izlietoto finansējumu bez administrēšanas izmaksām pārskata periodā \_\_\_\_\_\_.gada janvāris līdz (kārtējais mēnesis)”, 4.pielikums „Atskaite par administrēšanas izdevumu izlietojumu pārskata periodā \_\_\_\_\_\_\_.gada janvāris līdz (kārtējais mēnesis”);

2.10. līdz kārtējā gada 15.aprīlim, 15.jūlijam un 15.novembrim iesniegt Ministrijā analītisko izvērtējumu par Plāna izpildes rezultātiem iepriekšējā ceturksnī un līdz nākamā gada 15.janvārim atskaiti par Plāna izpildes rezultātiem iepriekšējā pārskata gadā, iekļaujot atskaitē informāciju par pārskata periodā īstenotajām aktivitātēm, informatīvo materiālu sagatavošanas gaitu un statusu, tendencēm un apkopojumiem, kā arī kopējo informāciju par preventīvo pasākumu līdzekļu apguvi;

2.11. ievērot normatīvo aktu prasības, kas attiecas uz preventīvo pasākumu aktivitātēm, publisko iepirkumu veikšanu, līgumu slēgšanu, nodokļu samaksu un grāmatvedības uzskaiti, fizisko personu datu aizsardzību;

2.12. nodrošināt grāmatvedības uzskaitē nodalītu valsts budžeta līdzekļu uzskaiti un nepieļaut preventīvo pasākumu izpildei nodoto līdzekļu saplūšanu ar Institūtam piederošajiem vai pārvaldāmajiem naudas līdzekļiem;

2.13. nodrošināt ar Deleģētā uzdevuma īstenošanu saistīto darījumu grāmatvedības uzskaiti atbilstoši normatīvajos aktos noteiktajām prasībām un vispārpieņemtiem grāmatvedības uzskaites pamatprincipiem, lai tie būtu identificējami, pārbaudāmi un nodalīti no citiem saimnieciskajiem darījumiem, ja tādi ir;

2.14. Institūts par saņemtajiem transfertiem un izlietotajiem finanšu līdzekļiem nodrošina pilnu grāmatvedības ciklu, atskaitoties savai augstāk stāvošajai institūcijai – Rīgas Stradiņa universitātei;

2.15. norādīt šī Līguma numuru visos ar preventīvo pasākumu īstenošanu saistītajos attaisnojuma dokumentu oriģinālos, tajā skaitā rēķinos un maksājuma uzdevumos;

2.16. veikt visas informācijas un datu par Deleģētā uzdevuma īstenošanu savlaicīgu uzskaiti;

2.17. pēc Ministrijas pieprasījuma tās noteiktajā veidā un termiņā sniegt citu informāciju par Deleģētā uzdevuma īstenošanu.

3. Administrēšanas izdevumu segšanai paredzētos finanšu līdzekļus Institūtam ir tiesības izlietot Deleģētā uzdevuma nodrošināšanā iesaistīto darbinieku, kuri veic vadības, uzraudzības un grāmatvedības funkcijas, atlīdzības izdevumiem, darba vietas ierīkošanai, telpu īres, apsaimniekošanas izdevumu un komunālo pakalpojumu apmaksai, biroja, kancelejas preču, tehnikas un aprīkojuma iegādei, transporta izdevumiem, kas saistīti ar Līguma izpildi, kā arī citiem izdevumiem, kas saistīti ar preventīvo pasākumu īstenošanu.

**4. Ministrija apņemas:**

4.1. pēc Plāna saņemšanas izvērtēt tajā ietverto pasākumu atbilstību darba aizsardzības politikas mērķiem un sniegt ieteikumu Plānā iekļauto preventīvo pasākumu īstenošanai, par to rakstveidā informējot Institūtu un Informatīvo padomi;

4.2. ik gadu informēt Institūtu par plānotā finansējuma apjomu preventīvo pasākumu realizēšanai Ministru kabineta vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafikā noteiktajos valsts budžeta bāzes izdevumu iesniegšanas termiņos, bet pēc valsts budžeta likuma pieņemšanas Saeimā otrajā lasījumā elektroniski informēt Institūtu par valsts budžetā iekļautajiem izdevumiem Deleģētā uzdevuma īstenošanai;

4.3. 2 (divu) darba dienu laikā izvērtēt Institūta sagatavoto Finansēšanas grafika projektu un Administrēšanas izdevumu plāna projektu un saskaņot tos, ja projekti atbilst Līguma nosacījumiem, attiecīgi informējot Institūtu un nosūtot Finansēšanas grafiku Aģentūrai;

4.4. izvērtēt Līguma 2.8 un 2.9.apakšpunktā minētās Institūta iesniegtās atskaites, kā arī prognozi par veicamajiem darbiem un atbilstoši lemt par maksājumu veikšanu pilnā vai daļējā apmērā un par pārskaitāmā maksājuma apmēru informēt Aģentūru;

4.5. pārraudzīt Deleģētā uzdevuma izpildi un vienu reizi piecos gados veikt Deleģētā uzdevuma nodošanas Institūtam efektivitātes izvērtējumu;

4.6. informēt Institūtu par Deleģētā uzdevuma kvalitātes un apjoma neatbilstību, valsts budžeta līdzekļu izlietojuma neatbilstību Finansēšanas grafikā noteiktajam un citu Līguma nosacījumu pienācīgu neizpildi;

4.7.veicināt Institūta sadarbību ar citām valsts pārvaldes iestādēm Deleģētā uzdevuma izpildei nepieciešamās informācijas saņemšanā.

5. Ministrijai ir tiesības veikt pārbaudes, t.sk., auditus, par Deleģētā uzdevuma izpildi un pieprasīt ar to saistītos dokumentus un informāciju, un Institūts apņemas nodrošināt Ministrijai pieeju šai informācijai un dokumentiem. Nepieciešamības gadījumā Ministrijai ir tiesības pārbaudes veikšanā pieaicināt kompetentus speciālistus un ekspertus.

**6. Aģentūra apņemas:**

6.1.izstrādājot darba negadījumu speciālā budžeta finansēšanas plānus, ņemt vērā Institūta sagatavoto Finansēšanas grafiku Deleģētā uzdevuma nodrošināšanai;

6.2.veikt uzturēšanas izdevumu transfertu pārskaitījumu Institūtam par Deleģētā uzdevuma izpildi Ministrijas noteiktajā apmērā.

**III Līguma summa un apjoms**

7. Līguma summu katram gadam Ministrija nosaka atbilstoši likumā par valsts budžetu kārtējam gadam Deleģētā uzdevuma izpildei paredzētajai summai.

**IV Norēķinu kārtība**

8. Valsts budžeta līdzekļu saņemšanai Institūts atver norēķinu kontu Valsts kasē.

9. Valsts budžeta līdzekļus Aģentūra pārskaita Institūtam atbilstoši Pušu savstarpēji saskaņotajam Finansēšanas grafikam Ministrijas noteiktajā apmērā.

10. Ja nepieciešams veikt izmaiņas Finansēšanas grafikā, Institūts vienu reizi ceturksnī (līdz jebkura mēneša 15.datumam) var iesniegt Ministrijai precizētu Finansēšanas grafika projektu. Ministrija 5 (piecu) darba dienu laikā to izskata un saskaņo, ja projekts atbilst Līguma nosacījumiem, paziņojot par to Institūtam un nosūtot Finansēšanas grafiku Aģentūrai.

11. Ja nepieciešams veikt izmaiņas administrēšanas izdevumu plānā, Institūts vienu reizi ceturksnī (līdz jebkura mēneša 15.datumam) var iesniegt Ministrijai precizētu administrēšanas izdevumu plāna projektu, nepalielinot administratīvo izdevumu apmēru. Ministrija 5 (piecu) darba dienu laikā to izskata un, ja projekts atbilst Līguma nosacījumiem, saskaņo, paziņojot par to Institūtam un nosūtot administrēšanas izdevumu plānu Aģentūrai.

12. Ja pārskata periodā Institūta apgūtais finansējums nav mazāks par 85% no Finansēšanas grafikā paredzētās summas no gada sākuma līdz pārskata perioda beigām, Ministrija 5 (piecu) darba dienu laikā pēc Līguma 2.8.apakšpunktā minētās atskaites saņemšanas un tās atzīšanas par atbilstošu Līguma nosacījumiem, informē Aģentūru un Aģentūra 3 (trīs) darba dienu laikā pārskaita Institūtam finansējumu Deleģētā uzdevuma nodrošināšanai.

13. Ja Institūts nav nodrošinājis Līgumā noteiktā Deleģētā uzdevuma izpildi vai Institūta apgūtais finansējums ir mazāks par Līguma 12.punktā noteikto apmēru, vai noteiktajā termiņā Institūts nav iesniedzis Līguma 2.8. un 2.10.apakšpunktā minētās atskaites vai 2.7.apakšpunktā minētos materiālus, Ministrija var apturēt Līguma finansējuma pārskaitīšanu vai arī samazināt Finansēšanas grafikā paredzēto kārtējo maksājumu par pārskata periodā neapgūtā finansējuma summu, par ko informē Institūtu un Aģentūru.

14. Finansējumu pēc tā apturēšanas atjauno 5 (piecu) darba dienu laikā, ja iesniegtas Līguma 13.punktā minētās atskaites un materiāli.

15. Ja Institūta apgūtais finansējums 9 (deviņos) mēnešos ir mazāks par 85% no Finansēšanas grafikā 9 (deviņos) mēnešos paredzētā apmēra, Ministrija ir tiesīga samazināt Līguma summu kārtējam gadam atbilstoši apgūtajam finansējumam. Ja Līguma summa tiek pārskatīta, tad attiecīgi tiek pārskatīts Plāns un darbu apjoms.

16. Ja atbilstoši Līguma 2.9.apakšpunktā minētajai atskaitei kārtējā gadā Institūta apgūtais finansējums nav izlietots pilnā apmērā, neapgūto finansējumu Institūtam ir pienākums līdz pārskata gada 29.decembrim atgriezt Aģentūrai darba negadījumu speciālā budžeta kontā.

17. Ministrija neapmaksā Deleģētā uzdevuma izpildi virs valsts budžeta kārtējam gadam Deleģētā uzdevuma izpildei paredzētās summas.

18. Pēc Deleģētā uzdevuma izpildes, kā arī gadījumā, ja Līgums tiek izbeigts vai Institūts pārtrauc darbību, Ministrija ne vēlāk kā viena mēneša laikā no Deleģētā uzdevuma izpildes sastāda norēķinu salīdzināšanas aktu, paziņo par to Institūtam, un Institūts atmaksā Aģentūrai darba negadījumu speciālā budžeta kontā neizlietotos finanšu līdzekļus 5 (piecu) darba dienu laikā pēc norēķinu salīdzināšanas.

**V Pušu atbildība**

19. Katra Puse ir atbildīga par Līguma saistību neizpildīšanu vai par to, ka Līgums nav izpildīts pienācīgi attiecīgās Puses vainas dēļ.

20. Puses izmanto iegūto informāciju legāliem mērķiem un nekomerciālos nolūkos un atbild par saņemtās informācijas drošību un aizsardzību saskaņā ar normatīvajiem aktiem.

21. Ja Institūts nepilda Deleģēto uzdevumu vai nepilda to atbilstoši normatīvajos aktos noteiktajam, Ministrija ir tiesīga sniegt priekšlikumus par deleģētā uzdevuma atsaukšanu un nodarītie zaudējumi tiek atlīdzināti saskaņā ar Valsts pārvaldes iekārtas likuma 44.pantu.

22. Ja pārskaitītie valsts budžeta līdzekļi tiek izlietoti neatbilstoši Līgumam vai Institūts sniedzis nepatiesas ziņas par Līguma izpildi, Institūts atmaksā Aģentūrai darba negadījumu speciālā budžeta kontā nepamatoti izlietotos līdzekļus 10 (desmit) darba dienu laikā no Ministrijas paziņojuma saņemšanas.

**VI Nepārvarama vara**

23. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde pēc Līguma parakstīšanas dienas ir notikusi nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki un citi apstākļi, kas neiekļaujas Pušu iespējamās kontroles robežās, tai skaitā, Saeimas un Ministru kabineta lēmumi par Deleģētā uzdevuma finansēšanai paredzētā finansējuma samazināšanu).

24. Pusei, kas nokļuvusi nepārvaramas varas apstākļos, bez kavēšanās, bet ne vēlāk kā 3 (trīs) darba dienu laikā pēc nepārvaramas varas iestāšanās jāinformē par to citas Puses rakstiski un ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.

25. Pēc Līguma 24. punktā minētā paziņojuma saņemšanas Puses vienojas par Līguma izpildes termiņu pagarināšanu, nepieciešamajām izmaiņām Līgumā vai arī par Līguma izbeigšanu.

26. Ja Puse nokavē Līguma 24. punktā minēto paziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz nepārvaramu varu.

**VII Līguma spēkā stāšanās un tā darbības termiņš**

27. Līgums stājas spēkā ar dienu, kad to parakstījusi pēdējā no Pusēm, un piemērojams Pušu saistībām, nodrošinot Deleģētā uzdevuma izpildi sākot ar 2018.gada 1.janvāri. Līgums ir spēkā uz laiku, kurā Institūts pilda Deleģēto uzdevumu.

**VIII Līguma grozīšana un izbeigšana**

28. Līgumu var grozīt, papildināt vai mainīt Līguma nosacījumus, lai tā izpilde būtu Pusēm izdevīga, noformējot rakstisku vienošanos, kuru paraksta visas Puses un kura ir Līguma neatņemama sastāvdaļa.

29. Ja tiek izdarīti grozījumi likumā par valsts budžetu kārtējam gadam vai citos normatīvajos aktos, kas ietekmē Institūtam Deleģētā uzdevuma izpildi vai finansēšanas kārtību, mēneša laikā pēc attiecīgo grozījumu stāšanās spēkā Puses vienojas par nepieciešamo grozījumu izdarīšanu Līgumā.

**IX Strīdu izskatīšanas kārtība**

30. Pušu domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta rakstiski.

31. Gadījumā, ja Puses trīs mēnešu laikā nespēj vienoties, strīds risināms Latvijas Republikas normatīvajos aktos noteiktajā kārtībā.

**X Citi noteikumi**

32. Līgumā noteiktā informācijas apmaiņa starp Ministriju, Institūtu un Aģentūru tiek veikta elektroniski, izmantojot drošu elektronisku parakstu, vai iesniedzot dokumentus papīra formātā. Līguma 2.4, 2.8.-2.10. apakšpunktā minēto informāciju Institūts nosūta elektroniski arī uz Ministrijas kontaktpersonas e-pasta adresi.

33. Neviena no Pusēm nedrīkst nodot savas tiesības, kas saistītas ar šo Līgumu un izriet no tā, trešajai personai bez citu Pušu rakstiskas piekrišanas.

34. Puses norīko Līguma izpildei šādas kontaktpersonas:

34.1. Ministrija - Deleģētā uzdevuma jautājumos: Jolanta Geduša (e-pasts: Jolanta.Gedusa@lm.gov.lv, kontakttālrunis: 67021526), aizvietotājs Māra Vīksne (e-pasts: Mara.Viksne@lm.gov.lv), budžeta jautājumos: Aija Grīnberga (e-pasts: Aija.Grinberga@lm.gov.lv kontakttālrunis: 67021522);

34.2. Institūts – Ivars Vanadziņš (e-pasts: Ivars.Vanadzins@rsu.lv, kontakttālrunis: 67409139);

34.3.Aģentūra – Diāna Auzāne (e-pasts: Diana.Auzane@vsaa.lv; kontakttālrunis: 67038897).

35. Mainot rekvizītus vai kontaktpersonas, Puse 3 (trīs) darba dienu laikā rakstiski paziņo citām Pusēm par šīm izmaiņām, un šajā gadījumā grozījumi Līgumā netiek veikti.

1. Ar šī līguma spēkā stāšanos spēku zaudē 2011.gada 20.aprīlī noslēgtais Valsts sociālās apdrošināšanas aģentūras, Labklājības ministrijas un Rīgas Stradiņa universitātes aģentūras "Darba drošības un vides veselības institūts" sadarbības līgums.
2. Līgumam ir šādi pielikumi, kas ir tā neatņemama sastāvdaļa:

37.1. 1.pielikums „Finansēšanas grafiks deleģētā uzdevuma nodrošināšanai \_\_\_\_\_\_\_\_.gadam” uz 1 lpp.;

37.2. 2.pielikums „Administrēšanas izdevumu plāns \_\_\_\_\_\_\_.gadam” uz 1 lpp.;

* 1. 3.pielikums „Atskaite par deleģētā uzdevuma izpildi un izlietoto finansējumu bez administrēšanas izmaksām pārskata periodā \_\_\_\_\_\_.gada janvāris līdz (kārtējais mēnesis)” uz 1 lpp.;

37.4. 4.pielikums „Atskaite par administrēšanas izdevumu izlietojumu pārskata periodā \_\_\_\_\_\_\_.gada janvāris līdz ( kārtējais mēnesis)” uz 1 lpp.

1. Līgums ir sagatavots uz 12 (divpadsmit) lapām, tai skaitā, 4 (četri) pielikumi uz 4 (četrām) lapām, trīs eksemplāros, pa vienam eksemplāram katrai Pusei. Visi eksemplāri ir ar vienādu juridisku spēku.

**XI Pušu rekvizīti un paraksti**

|  |  |  |
| --- | --- | --- |
| **Ministrija:**Labklājības ministrijaNMR Nr. 90000022064Adrese: Skolas iela 28, Rīga, LV-1331Bankas rekvizīti:Valsts kases Rīgas NC,Valsts kasekods: TRELLV22Konta Nr. LV55TREL2180396032000 Labklājības ministrijasValsts sekretārs\_\_\_\_\_\_\_\_\_\_\_\_\_\_\_\_\_\_I.Alliksz.v. | **Aģentūra:**Valsts sociālās apdrošināšanas aģentūraAdrese: Lāčplēša iela 70a, Rīga, LV-1011Bankas rekvizīti:Valsts kasekods: TRELLV22Konta Nr. LV26TREL5180453061000 Aģentūras direktore:\_\_\_\_\_\_\_\_\_\_\_\_\_\_\_ I.Šmitiņa z.v. | **Institūts:**Rīgas Stradiņa universitātes aģentūra "Darba drošības un vides veselības institūts” NMR Nr. 90009379112Adrese: Dzirciema iela 16, Rīga LV- 1007Bankas rekvizīti: Valsts kasekods: TRELLV22Konta Nr. LV40TREL9180661001000Institūta direktors:\_\_\_\_\_\_\_\_\_\_\_\_\_I.Vanadziņšz.v. |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  | 1.pielikums  |
|  |  |  |  |  |  |  |  | 2017.gada \_\_\_\_\_\_\_\_\_\_\_\_\_\_\_\_  |
|  |  |  |  |  |  |  |  | valsts pārvaldes deleģētā uzdevuma veikšanas  |
|  |  |  |  |  |  |  |  | līgumam Nr. \_\_\_\_\_\_\_\_\_\_\_\_\_\_\_\_\_\_\_\_ |
|  |  |  |  |  |  |  |  |  |  |  |  |  |  |  |
| **Finansēšanas grafiks deleģētā uzdevuma nodrošināšanai \_\_\_\_\_\_\_\_.gadam** |  |
|  |  |  |  |  |  |  |  |  |  |  |  | *(euro)* |  |  |
| Izdevumu veids | Izdevumi gadā kopā | Jan | Feb | Mar | Apr | Mai | Jūn | Jūl | Aug | Sep | Okt | Nov | Dec |
| 1 | 2=sum(3;14) | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| Pasākumu nodrošināšanai |   |   |   |   |   |   |   |   |   |   |   |   |   |
| Administratīvo izdevumu segšanai |   |   |   |   |   |   |   |   |   |   |   |   |   |
| **Kopā:** |   |   |   |   |   |   |   |   |   |   |   |   |   |
| Sagatavoja: |  |
| Rīgas Stradiņa universitātes aģentūras „Darba drošības un vides veselības institūts” direktors | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  | (paraksts un paraksta atšifrējums) |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
| **Ministrija:** |  |  |  | **Aģentūra:** |  |  | **Institūts:** |
| valsts sekretārs  |  |  |  | direktore: |  |  | direktors |
|  |  |  |  |  |  |  |  |  |  |   |
| \_\_\_\_\_\_\_\_\_\_\_\_\_\_\_\_\_\_\_\_\_ I.Alliks  |  | \_\_\_\_\_\_\_\_\_\_\_\_\_\_\_I. Šmitiņa |  | \_\_\_\_\_\_\_\_\_\_\_\_\_\_\_\_\_\_I.Vanadziņš |
|  |  |  |  |  |  |  |  |  |  |  |  |  |  |  |
| z.v.  |  |  |  | z.v. |  |  |  |  |  |  | z.v. |
|  |  |  |  | 2.pielikums  |
|  |  |  |  | 2017.gada \_\_\_\_\_\_\_\_\_\_\_\_\_\_\_\_  |
|  |  |  |  | valsts pārvaldes deleģētā uzdevuma veikšanas  |
|  |  |  |  |  | līgumam Nr. \_\_\_\_\_\_\_\_\_\_\_\_\_\_\_\_\_\_\_\_ |
|  |  |  |  |  |  |  |  |  |
| **Administrēšanas izdevumu plāns \_\_\_\_\_\_\_\_.gadam** |
|  |  |  |  | *(euro)* |
| Nr.p.k. | Izdevumu pozīcija | Izdevumi (gada plāns) | *Piezīmes (tai skaitā sasaiste ar pasākumu plānu, ja tāda ir)* |
| 1. |   |   |   |
| 2. |   |   |   |
| 3. |   |   |   |
| 4. |  |  |  |
| **Kopā:** |   |   |
|  |  |  |  |  |  |  |  |  |
| Sagatavoja: |
| Rīgas Stradiņa universitātes aģentūras „Darba drošības un  vides veselības institūts” direktors \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  (paraksts un paraksta atšifrējums) |  |
|  |  |  |  |  |  |  |  |
| **Ministrija:** |  |  |  | **Aģentūra:** |  |  | **Institūts:** |
| valsts sekretārs  |  |  |  | direktore: |  |  | direktors |
|  |  |  |  |  |  |  |  |  |  |   |
| \_\_\_\_\_\_\_\_\_\_\_\_\_\_\_\_\_\_\_\_\_ I.Alliks  |  | \_\_\_\_\_\_\_\_\_\_\_\_\_\_\_I. Šmitiņa |  | \_\_\_\_\_\_\_\_\_\_\_\_\_\_\_\_\_\_I.Vanadziņš |
|  |  |  |  |  |  |  |  |  |  |  |  |  |  |  |
| z.v.  |  |  |  | z.v. |  |  |  |  |  |  | z.v. |
|  |  |  |  |  |  |
|  |  |  |  |  |  |
|  |  |  |  |  |  |  |  |
| 3.pielikums  |
| 2017.gada \_\_\_\_\_\_\_\_\_\_\_\_\_\_\_\_  |
| valsts pārvaldes deleģētā uzdevuma veikšanas  |
|  | līgumam Nr. \_\_\_\_\_\_\_\_\_\_\_\_\_\_\_\_\_\_\_\_ |
|  |  | **Atskaite par***)* **deleģētā uzdevuma izpildi un izlietoto finansējumu bez administrēšanas izdevumiem pārskata periodā \_\_\_\_\_\_. gada janvāris līdz ( kārtējais mēnesis)**  |  |
|  |  |  |  |  |  |  |  |  | *(euro)* |  |
| Nr.p.k. | Pasākuma/materiāla nosaukums | Plāns | Fakts | Finansējuma atlikums |
|  |  | Plānotais norises mēnesis | Plānotās kopējās izmaksas | Pasākuma norises datums\* | Pārskata periodā saņemtais finansējums | Pasākuma nodrošināšanai izlietotais finansējums |  |
|  |  |  |  |  |  | Institūts | Apakšuzņēmējam pārskaitītais finansējums | **Kopā** |  |
| 1 | 2 | 3 | 4 | 5 | 6 | 7 | 8 | **9=7+8** | 10=6-9 |
| 1. |  |  |  |   |   |   |   |   |   |
| 2. |  |  |  |   |   |   |   |   |   |
| 3.  |  |  |  |  |  |  |  |  |  |
| **Kopā** |   |   |   |   |   |   |   |   |
| **\* sniedz skaidrojumu, ja norises datums nesakrīt ar plānoto norises mēnesi un finansējuma izlietojuma periodu.** |
|  | Sagatavoja: Rīgas Stradiņa universitātes aģentūras „Darba drošības un vides veselības institūts” direktors\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |  |  |
|  |  |  | (paraksts un paraksta atšifrējums) |  |  |  |
|  |  |  |  |  |  |  |  |  |
| **Ministrija:** |  |  |  | **Aģentūra:** |  |  | **Institūts:** |
| valsts sekretārs  |  |  |  | direktore: |  |  | direktors |
|  |  |  |  |  |  |  |  |  |  |   |
| \_\_\_\_\_\_\_\_\_\_\_\_\_\_\_\_\_\_\_\_\_ I.Alliks  |  | \_\_\_\_\_\_\_\_\_\_\_\_\_\_\_I. Šmitiņa |  | \_\_\_\_\_\_\_\_\_\_\_\_\_\_\_\_\_\_I.Vanadziņš |
|  |  |  |  |  |  |  |  |  |  |  |  |  |  |  |
| z.v.  |  |  |  | z.v. |  |  |  |  |  |  | z.v. |
|  |  |  |  | 4.pielikums  |
|  |  |  |  | 2017.gada \_\_\_\_\_\_\_\_\_\_\_\_\_\_\_\_  |
|  |  |  |  | valsts pārvaldes deleģētā uzdevuma veikšanas  |
|  |  |  |  | līgumam Nr. \_\_\_\_\_\_\_\_\_\_\_\_\_\_\_\_\_\_\_\_ |
|  |  |  |  |  |  |
|  | **Atskaite par administrēšanas izdevumu izlietojumu pārskata periodā \_\_\_\_\_\_\_.gada janvāris līdz** ( kārtējais mēnesis*)* |
|  |  |  |  |  |  |
|  |  |  |  |  | *(euro)* |
| Nr.p.k. | Izdevumu pozīcija | Gada plāns |  Pārskata periodā saņemtais finansējums | Pārskata periodā izlietotais finansējums | Saņemtā finansējuma atlikums |
| 1 | 2 | 3 | 4 | 5 | 6=4-5 |
| 1. |   |   |   |   |   |
| 2. |   |   |   |   |   |
| 3. |   |   |   |   |   |
| 4. |   |   |   |   |   |
| Administrēšanas izmaksas **kopā** |   |   |   |   |
|  | Sagatavoja: |  |  |  |  |
|  | Rīgas Stradiņa universitātes aģentūras „Darba drošības un  vides veselības institūts” direktors **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  | (paraksts un paraksta atšifrējums) |  |
|  |  |  |  |  |  |
| **Ministrija:** |  |  |  | **Aģentūra:** |  |  | **Institūts:** |
| valsts sekretārs  |  |  |  | direktore: |  |  | direktors |
|  |  |  |  |  |  |  |  |  |  |   |
| \_\_\_\_\_\_\_\_\_\_\_\_\_\_\_\_\_\_\_\_\_ I.Alliks  |  | \_\_\_\_\_\_\_\_\_\_\_\_\_\_\_I. Šmitiņa |  | \_\_\_\_\_\_\_\_\_\_\_\_\_\_\_\_\_\_I.Vanadziņš |
|  |  |  |  |  |  |  |  |  |  |  |  |  |  |  |
| z.v.  |  |  |  | z.v. |  |  |  |  |  |  | z.v. |
|  |  |  |  |
|  |  |  |  |
|  |  |  |  |  |